કેન્દ્ર સરકારના ૪૮.૪૧ લાખ કર્મચારીઓ અને ૬૨.૦૩ લાખ પેન્શનરોને સીધો ફાયદો થશે. ડીએ અને ડીઆર બંનેમાં કરવામાં આવેલા ફેરફારના આધાર પર પ્રતિવાર્ષિક નાણાંકીય વર્ષ ૨૦૧૮-૧૯માં ૬૧૧૨.૨૦ કરોડ અને ૪૦૭૪.૮૦ કરોડનો બોજ પડશે. તહેવારની શરૃાત થઇ રહી છે ત્યારે આ વધારો ખુબ મહત્વપૂર્ણ ગણવામાં આવે છે. છેલ્લા કેટલાક દિવસથી ડીએમાં વધારાને લઇને ચર્ચા ચાલી રહી હતી. આજે આખરે કેન્દ્રીય કેબિનેટની બેઠકમાં આ અંગેના નિર્ણયને લીલીઝંડી આપવામાં આવી હતી. કેન્દ્રીય કર્મચારી દ્વારા પોતપોતાની પ્રતિક્રિયા આપવામાં આવી છે. આ અંગે ખુશીનું મોજુ કર્મચારીઓમાં ફરી વળ્યું છે. અત્રે ઉલ્લેખનીય છે કે, ૭મી માર્ચના દિવસે અગાઉ કેન્દ્ર સરકારે તેના માટે કામ કરનાર લાખો કર્મચારીઓને મોટી ભેટ આપી દીધી હતી. લાખો કર્મચારીઓને આજે મોટી રાહત આપીને સરકારે મોંઘવારી ભથ્થા અથવા તો ડીએમાં બે ટકાનો વધારો કરી દીધો હતો. આનાથી કેન્દ્ર સરકારના લાખો કર્મચારીઓ અને પેન્શનરોને ફાયદો થયો હતો. કેન્દ્રિય કેબિનેટની બેઠકમાં આ અંગેનો નિર્ણય લેવામાં આવ્યો હતો. આ બેઠકમાં વડાપ્રધાન નરેન્દ્ર મોદી પણ ઉપસ્થિત રહ્યા હતા. આ નિર્ણયથી ૫૦ લાખ કર્મચારીઓ અને ૬૦ લાખ પેન્શનરોને સીધો ફાયદો થયો હતો. હવે આવતીકાલે યોજાનાર બેઠકમાં લેવામાં આવનાર નિર્ણયથી પણ આ તમામ કર્મચારીઓને સીધો ફાયદો થશે. કેન્દ્રિય બેઠકનું નેતૃત્વ વડાપ્રધાન મોદી કરનાર છે. જેમાં કેન્દ્ર સરકારના કર્મચારીઓના ડીએમાં વધારાને મંજુરી આપવામાં આવી હતી. કેન્દ્રીય કેબિનેટની બેઠકમાં કેબિનેટના વરિષ્ઠ પ્રધાનો ઉપસ્થિત રહ્યા હતા. મોદીની ઉપસ્થિતિમાં આ અંગેનો નિર્ણય કરવામાં આવ્યો હતો. લોકસભાની ચૂંટણી આડે વધારે સમય રહ્યો નથી ત્યારે એક પછી એક મોટા નિર્ણય લેવાની શરૃઆત કરવામાં આવી રહી છે. આ નિર્ણયની અસર પણ ચોક્કસપણે દેખાય તેવી શક્યતા છે. મોંઘવારીના આધાર પર આવા નિર્ણય લેવાય છે.